open-index/open-wikipedia-markdown huggingface dataset:
Адкрыты чэмпіянат Шатландыі па снукеры 2016

**Адкрыты чэмпіянат Шатландыі 2016** () — прафесійны рэйтынгавы турнір па снукеры, які праходзіў з 12 па 18 снежня 2016 года ў «Emirates Arena», у Глазга, Шатландыя. Прызавы фонд турніру склаў £366,000, з якіх £70,000 атрымаў пераможца. Турнір стаў трэцім спаборніцтвам новай «Серыі хатніх нацый», якая была заснавана ў сезоне 2016/2017 і ўключала ў сябе таксама адкрыты чэмпіянат Англіі, адкрыты чэмпіянат Паўночнай Ірландыі і адкрыты чэмпіянат Уэльса, а таксама 23-м розыгрышам адкрытага чэмпіянату Шатландыі, які таксама меў назву «International Open» і праходзіў з 1981 да 2004 года і ў сезоне 2012/2013 у рамках серыі Players Tour Championship.

Пераможцам турніру стаў Марка Фу, які перайграў на сваім шляху да тытула Сандэрсана Лэма (4:1), Ліама Хайфілда (4:1), Робіна Хала (4:0), Ніла Робертсана (4:3), Марка Дэвіса ў чвэрцьфінале (5:1), Юя Дэлу ў паўфінальным матчы (6:1) і Джона Хігінса ў фінальным паядынку (9:4). Такім чынам, 38-гадовы снукерыст з Ганконга выйграў свой трэці рэйтынгавы турнір у кар'еры, першы прафесійны турнір з 2015 года (пасля перамогі на нізкарэйтынгавым адкрытым чэмпіянаце Гібралтара) і першы рэйтынгавы турнір за тры з паловай гады (пасля перамогі на адкрытым чэмпіянаце Аўстраліі ў ліпені 2013 года). Апроч таго, перамога на спаборніцтве дапамагла Фу падняцца ў рэйтынгу з 14-й на 8-ю пазіцыю.

## Турнір 
## Прызавыя грошы 
Спонсарам адкрытага чэмпіянату Шатландыі 2016 года ўпершыню стала кампанія Coral. Прызавы фонд турніру склаў £366,000, а першы прыз — £70,000.

Згодна з рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста адлюстроўвае суму прызавых грошай, якія ён зарабіў на рэйтынгавых турнірах за апошнія два гады.

## Асноўная сетка 
### Верхняя частка 
### Ніжняя частка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | 106
| align="center" | Найвышэйшы брэйк
| **126**
|-
| align="right" | 1
| align="center" | Соценныя брэйкі
| **3**
|-
| align="right" | **7**
| align="center" | Брэйкі 50+
| 4
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў адкрытага чэмпіянату Шатландыі 2016.

## Крыніцы 
## Спасылкі 
* Адкрыты чэмпіянат Шатландыі 2016 на Snooker.org 
* Статыстыка адкрытага чэмпіянату Шатландыі 2016 на CueTracker.net 

Катэгорыя:Адкрыты чэмпіянат Шатландыі па снукеры
Катэгорыя:2016 год у снукеры
Катэгорыя:Спорт у Шатландыі ў 2016 годзе
Катэгорыя:Снукерны сезон 2016/2017
Катэгорыя:Снукерныя турніры ў Шатландыі
Катэгорыя:2016 год у Глазга
Свята-Успенская царква (Чарацянка)

**Свята-Успенская царква** — праваслаўны храм у аграгарадку Чарацянцы Гомельскага раёна. Знаходзіцца на паўднёвай ускраіне вёскі.

## Гісторыя 
Пабудавана ў 1865—68 гадах з цэглы на сродкі мясцовых жыхароў і дваран Магілёўскай губерні на месцы згарэлага драўлянага храма.

У 1930-я гады з купалоў храма былі скінуты крыжы. Падчас Другой сусветнай вайны будынак быў пашкоджаны стрэлам гарматы. Нягледзячы на гэта, царква заставалася дзеючай, хаця на працягу многіх гадоў не рамантавалася.

Прыход быў адноўлены ў 1992 годзе. 10 студзеня 2012 года будынак быў занесены ў Дзяржаўны спіс гісторыка-культурных каштоўнасцей Рэспублікі Беларусь.

З 2015 года храм знаходзіўся на рэстаўрацыі, а 15 снежня 2018 года архіепіскап Сцяфан асвяціў прастол царквы.

У 2020 годзе на святара царквы склалі пратакол аб адміністрацыйным правапарушэнні за правядзенне рэстаўрацыі храма, якому нададзены статус гісторыка-культурнай каштоўнасці, без узгаднення з Міністэрствам культуры. У ходзе рэстаўрацыі блакітныя купалы-цыбуліны замянілі на залатыя, фасад перафарбавалі ў жоўты, паставілі пластыкавыя вокны.

Па прычыне гэтага адбудзецца пасяджэнне, у ходзе якога спецыялісты паглядзяць, якія парушэнні былі дапушчаны, і калі ў выніку прызнаюць, што царкве трэба вярнуць яе першапачатковы выгляд, перарабляць купалы храм будзе за свой кошт.

## Архітэктура 
Помнік архітэктуры рэтраспектыўна-рускага стылю. Мае традыцыйную 4-часткавую крыжова-купальную кампазіцыю з 3-яруснай 4-граннай званіцай на фасадзе прамавугольнай апсіды з тыльнага боку. Сяродкрыжжа завершана 8-гранным светлавым барабанам пад цыбулепадобным купалам. Сцены расчлянёны арачнымі аконнымі праёмамі з броўкамі, дэкарыраваны рэльефнымі крыжамі, круглымі разеткамі, крапаванымі панэлямі вуглавымі лапаткамі, аркатурнымі фрызамі.

## Літаратура 
*  — С. 143
* 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 
* 

Катэгорыя:Праваслаўныя храмы Гомельскага раёна
Катэгорыя:Чарацянка (Гомельскі раён)
Катэгорыя:Храмы Гомельскай і Жлобінскай епархіі
Катэгорыя:1868 год у Беларусі
Катэгорыя:Збудаванні Беларусі ў псеўдарускім стылі
Кірыл Нікіфаравіч Осіпаў

{{Ваенны дзеяч
|імя              = Кірыл Нікіфаравіч Осіпаў
|дата нараджэння  = 02.02.1907
|месца нараджэння = 
|дата смерці     = 16.08.1975
|месца смерці    = 
|выява           = 
|апісанне выявы  = 
|мянушка         = 
|прыналежнасць   = 
|гады службы     = 1929—1955
|званне          = 
|род войскаў     = 
|камандаваў      = 
|частка          = 
|бітвы           = Савецка-фінляндская вайнаВялікая Айчынная вайна
|узнагароды      = {
 
}
{
 
-

}
|сувязі          = 
|у адстаўцы      = 
}}
**Кірыл Нікіфаравіч Осіпаў** (2 лютага 1907 — 16 жніўня 1975) — савецкі вайсковец, удзельнік Вялікай Айчыннай вайны. Герой Савецкага Саюза (15 жніўня 1941 года).

## Біяграфія 
Осіпаў К. Н., беларус па нацыянальнасці, нарадзіўся ў вёсцы Збароў у сялянскай сям'і. Пасля заканчэння сямі класаў працаваў у райкаме камсамола Жлобіна. У Чырвоную Армію ўступіў у 1929 годзе, прыймаў удзел у савецка-фінскай вайне. У 1931 годзе ўступіў у КПСС.

Удзельнічаў у Вялікай Айчыннай вайне з чэрвеня 1941 года. Осіпаў быў сакратаром партбюро 245-га гаубічнага артылерыйскага палка (37-я стралковая дывізія, 19-я армія, Заходні фронт), калі, будучы старшым палітруком, апынуўся ў абкружэнні.
* Стэла ў гонар К. Н. Осіпава ўстаноўлена на Алеі Герояў у Гомелі (вул. Савецкая).

Катэгорыя:Артылерысты Вялікай Айчыннай вайны
Катэгорыя:Пахаваныя ў Гомелі
Ціт Парфёнавіч Новікаў

{{Ваенны дзеяч
|імя              = Ціт Парфёнавіч Новікаў
|дата нараджэння  = 10.03.1907
|месца нараджэння = вёска Салтанаўка, , Гомельская вобласць
|дата смерці      = 05.04.1974
|месца смерці     = , Харкаўская вобласць
|выява            = 
|подпіс           = 
|прыналежнасць    = 
|гады службы      = 1939—1946
|званне           = 
|род войскаў      = пяхота
|пасада           = 
|частка           = 
|бітвы            = Вялікая Айчынная вайна
|узнагароды       = {
 
}
{
 
}
|сувязі           = 
|у адстаўцы       = 
}}
**Ціт Парфёнавіч Новікаў** (1907—1974) — капітан Савецкай Арміі, удзельнік Вялікай Айчыннай вайны, Герой Савецкага Саюза (1943).

## Біяграфія 
Ціт Новікаў нарадзіўся 10 сакавіка 1907 года ў вёсцы Салтанаўка (цяпер — Чачэрскі раён Гомельскай вобласці Беларусі). Пасля заканчэння пачатковай школы працаваў на заводзе. У 1939 годзе Новікаў быў прызваны на службу ў Рабоча-сялянскую Чырвоную Армію. З пачатка Вялікай Айчыннай вайны — на яе франтах. У 1943 годзе ён скончыў Уладзівастоцкае пяхотнае вучылішча.

Да верасня 1943 года старшы лейтэнант Ціт Новікаў камандаваў ротай 705-га стралковага палка   Цэнтральнага фронту. Вызначыўся падчас бітвы за Днепр. У ноч з 26 на 27 верасня 1943 года рота Новікава пераправілася праз Дняпро у раёне вёскі Глебаўка Вышгарадскага раёна Кіеўскай вобласці Украіны і захапіла плацдарм на яго заходнім беразе, а потым прыняла актыўны ўдзел у вызваленні вёскі Яснагародка. 6 кастрычніка 1943 года рота Новікава зноў пераправілася праз Дняпро, на гэты раз у раёне вёскі Казаравічы Вышгородского раёна і вызваліла гэтае сяло.

Указам Прэзідыума Вярхоўнага Савета СССР ад 17 кастрычніка 1943 года за «ўзорнае выкананне баявых заданняў камандавання на фронце барацьбы з нямецкімі захопнікамі і паказаныя пры гэтым мужнасць і гераізм» старшы лейтэнант Ціт Новікаў быў удастоены высокага звання Героя Савецкага Саюза з уручэннем ордэна Леніна і медалі «Залатая Зорка» за нумарам 1180.

У 1946 годзе ў званні капітана Новікаў быў звольнены ў запас. Пражываў і працаваў у  Харкаўскай вобласці Украіны. Памёр 5 красавіка 1974 года.

Быў таксама ўзнагароджаны ордэнам Чырвонай Зоркі і шэрагам медалёў.

## Літаратура 
* Новиков Тит Парфёнович
* 
* Навечно в сердце народном / редкол.: И. П. Шамякин (гл. ред.) и др. — 3-е изд., доп. и испр. — Мн.: Белорусская советская энциклопедия, 1984. — С. 383—384. — 607 с.

## Спасылкі 
* 

Катэгорыя:Удзельнікі бітвы за Дняпро
Катэгорыя:Камандзіры рот у Вялікай Айчыннай вайне
Свята-Раства-Багародзіцкая царква (Пладовая)

**Свята-Раства-Багародзіцкая царква** — праваслаўны храм у в. Пладовая Мастоўскага раёна Гродзенскай вобласці.

## Гісторыя 
За 2 км на паўдзень ад в. Чарлёна. Пабудавана ў 2-й палавіне XIX стагоддзя з цэглы. Прыпісная да Свята-Іаана-Прадцечанскай царквы в. Лунна.

## Архітэктура 
Помнік архітэктуры сінадальнага напрамку рэтраспектыўна-рускага стылю. Вырашана 4-часткавай падоўжна-восевай кампазіцыяй: 2-ярусная (васьмярык на чацверыку) званіца, кароткая і нізкая трапезная, кубападобная малітоўная зала, апсіда. Шацёр званіцы завершаны макаўкай, 4-схільны дах малітоўнай залы — цыбулепадобнай галоўкай на гранёным барабане. Фасады расчлянёны арачнымі аконнымі праёмамі ў кілепадобных ліштвах, апяразаны аркатурнымі фрызамі, крапаваны вуглавымі лапаткамі.

## Літаратура 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 

Катэгорыя:Праваслаўныя храмы Мастоўскага раёна
Катэгорыя:Пладовая
Катэгорыя:Збудаванні Беларусі ў псеўдарускім стылі
Катэгорыя:З’явіліся ў XIX стагоддзі
Катэгорыя:Храмы Гродзенскай і Ваўкавыскай епархіі
Катэгорыя:XIX стагоддзе ў Беларусі
Свята-Успенская царква (Цмень 2)

**Свята-Успенская царква** — праваслаўны храм у в. Цмень 2 Столінскага раёна Брэсцкай вобласці.

## Гісторыя 
На могілках. Пабудавана ў 19 ст. з дрэва. Храм прыпісны да Свята-Мікалаеўскай царквы у в. Рухча 1-я Столінскага раёна

## Архітэктура 
Помнік народнага дойлідства. Вырашана прамавугольным у плане зрубам, да якога з фасада далучаны невялікі прытвор, з тыльнага боку 5-гранная апсіда, над якой 2-схільны дах праз трохвугольныя застрэшкі пераходзіць у вальмавы. Над ім па цэнтры ўзведзены 8-гранны барабан з цыбулепадобнай галоўкай, над апсідай — макаўка. Гарызантальна ашаляваныя фасады прарэзаны прамавугольнымі аконнымі праёмамі ў плоскіх дашчаных ліштвах.

## Званіца 
Перад храмам пастаўлена 2-ярусная 4-гранная званіца пад шатровым дахам.

## Літаратура 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 

Катэгорыя:Праваслаўныя храмы Столінскага раёна
Катэгорыя:Драўляныя цэрквы Беларусі
Катэгорыя:Цмень 2
Катэгорыя:Храмы Пінскай і Лунінецкай епархіі
Свята-Мікалаеўская царква (Чарасы)

**Свята-Мікалаеўская царква** — праваслаўны храм у в. Чарасы Мёрскага раёна Віцебскай вобласці. Знаходзіцца на ўсходняй ускраіне вёскі.

## Гісторыя 
Пабудавана ў 1885—1886 гадах з цэглы.

## Архітэктура 
Помнік архітэктуры сінадальнага напрамку рэтраспектыўна-рускага стылю. Шмат’ярусная аб’ёмна-прасторавая кампазіцыя складаецца з шатровай званіцы (2 васьмерыкі на чацверыку), трапезнай, кубападобнай малітоўнай залы, 5-граннай апсіды з бакавымі рызніцамі. Асноўны аб’ём завершаны цыбулепадобным купалам на 8-гранным барабане, шацёр званіцы — макаўкай. У дэкаратыўнай апрацоўцы фасадаў выкарыстаны формы старажытнарускага культавага дойлідства — какошнікі, кілепадобныя аркі. Уваход вырашаны магутным арачным парталам на пілонах, акаймаваным кілепадобнай ліштвай.

## Інтэр’ер 
Абразы мяжы 18 — 19 ст. «Мікалай Цудатворац» і «Цуд Георгія аб змеі».

## Літаратура 
*  — С. 314—315
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 

Катэгорыя:Праваслаўныя храмы Мёрскага раёна
Катэгорыя:Чарасы
Катэгорыя:Храмы Полацкай і Глыбоцкай епархіі
Катэгорыя:Гісторыка-культурныя каштоўнасці Рэспублікі Беларусь
Катэгорыя:1886 год у Беларусі
Катэгорыя:Збудаванні Беларусі ў псеўдарускім стылі
Свята-Троіцкая царква (Цялуша)

**Свя́та-Тро́іцкая царква́** — праваслаўны храм у аграгарадку Цялушы Бабруйскага раёна Магілёўскай вобласці. Знаходзіцца ў цэнтры аграгарадка.

## Гісторыя 
Пабудавана ў 1902 годзе з цэглы. Адноўлена ў 1990-я гады. Да яе была прыпісана Міхайлаўская царква ў в. Панкратавічы.

## Архітэктура 
Помнік архітэктуры маскоўска-яраслаўскага напрамку рэтраспектыўна-рускага стылю. Руставаны цокаль з ружовага пясчаніку. Адназальны храм з паўкруглай апсідай і бакавымі рызніцамі, трапезнай і званіцай над прытворам. У аб’ёмна-прасторавай кампазіцыі дамінуе 2-ярусная (васьмярык на чацверыку) шатровая званіца з цыбулепадобнай галоўкай. Кубападобны аб’ём малітоўнай залы пакрыты пакатым 4-схільным дахам з 5 цыбулепадобнымі купаламі. Сцены сіметрычна крапаваны трайнымі закамарамі. У пластычнай распрацоўцы фасадаў шмат цаглянага дэкору: аркатура, прафіляваныя карнізы і паясы, паўкалоны, нішы. Нізкая паўкруглая апсіда з пірамідальным дахам і бабінец дэкарыраваны аркатурнымі фрызамі. Прамавугольныя аконныя праёмы абрамлены масіўнымі пластычнымі ліштвамі з «бочкамі» і кілепадобнымі броўкамі.

Унутры малітоўная зала перакрыта корабавым скляпеннем. Апсіда вылучана 3-ярусным іканастасам. У 1-м ярусе званіца з 8-гранным самкнутым скляпеннем вылучаны бакавыя памяшканні прасвірні і лесвічнай клеткі званіцы.

## Літаратура 
* 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 

Катэгорыя:Праваслаўныя храмы Бабруйскага раёна
Катэгорыя:Цялуша
Катэгорыя:1902 год у Беларусі
Катэгорыя:Збудаванні Беларусі ў псеўдарускім стылі
Катэгорыя:Храмы Бабруйскай епархіі
Свята-Прачысценская царква (Чарняны)

**Свята-Раства-Багародзіцкая царква** — праваслаўны храм у Беларусі, у аграгарадку Чарняны Маларыцкага раёна Брэсцкай вобласці.

## Гісторыя 
 1644 года з Прачысценскай царквы. Музей старажытнабеларускай культуры]]
У паўднёва-ўсходняй частцы аграгарадка. Пабудавана ў 1871 годзе з дрэва.

## Архітэктура 
Помнік архітэктуры рэтра-рускага стылю. Асноўны зруб накрыты шатровым дахам з макаўкай. Да яго з заходняга боку далучана 3-ярусная шатровая званіца, з усходняга — 5-гранная апсіда з бакавымі рызніцамі, завершаная макаўкай. Уваход вылучаны ганкам. Фасады расчлянёны на 3 ярусы фігурнай вертыкальна-гарызантальнай шалёўкай. Цэнтральны гарызантальна ашаляваны ярус прарэзаны прамавугольнымі аконнымі праёмамі ў ліштвах.

## Інтэр’ер 
Унутры апсіда вылучана драўляным іканастасам, створаным у 1830-я гг. Абразы 18 ст.: «Спас Пантакратар», «Ісус Хрыстос», «Ражджаство Багародзіцы», «Тайная вячэра», «Зняцце з крыжа», «Маці Божая Адзігітрыя», «Пакроў» (1783), «Маці Божая» (у драўляным разным абкладзе).

## Літаратура 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 

Катэгорыя:Праваслаўныя храмы Маларыцкага раёна
Катэгорыя:Драўляныя цэрквы Беларусі
Катэгорыя:Чарняны
Катэгорыя:З’явіліся ў 1871 годзе
Катэгорыя:1871 год у Беларусі
Катэгорыя:Збудаванні Беларусі ў псеўдарускім стылі
Катэгорыя:Храмы Брэсцкай і Кобрынскай епархіі
Царква Святой Параскевы Пятніцы (Чарневічы)

thumb|Царкоўная брама
thumb|Капліца пры царкве Св. Параскевы.
**Свята-Параскева-Пятніцкая царква** — праваслаўны храм у аграгарадку Чарневічы Глыбоцкага раёна Віцебскай вобласці. Знаходзіцца ў цэнтры паселішча.

## Гісторыя 
Пабудавана ў 1887 годзе з цэглы.

## Архітэктура 
Помнік архітэктуры рэтраспектыўна-рускага стылю. Вырашана 4-часткавай падоўжна-восевай кампазіцыяй: прытвор-званіца, кароткая трапезная, кубападобная малітоўная зала, паўкруглая апсіда з бакавымі акруглымі рызніцамі. Шацёр 3-яруснай 4-граннай званіцы завершаны макаўкай, шацёр малітоўнай залы — цыбулепадобнай галоўкай на 8-гранным барабане. Плоскасныя фасады прарэзаны арачнымі аконнымі праёмамі ў плоскіх і кілепадобных ліштвах, апяразаны прафіляванымі карнізамі і зубчастымі фрызамі, крапаваны рэльефнымі крыжамі. Тры ўваходы вылучаны кілепадобнымі парталамі.

## Брама і капліца 
Перад храмам пастаўлена мураваная брама-вартоўня накрытая шатровым дахам з цыбулепадобнай галоўкай. За храмам узведзена мураваная кубападобная капліца пад шатровым дахам.

## Літаратура 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 

Катэгорыя:Праваслаўныя храмы Глыбоцкага раёна
Катэгорыя:Чарневічы (Глыбоцкі раён)
Катэгорыя:Храмы Полацкай і Глыбоцкай епархіі
Катэгорыя:1887 год у Беларусі
Свята-Міхайлаўская царква (Чарэя)

**Свята-Міхайлаўская царква** — праваслаўны храм у аграгарадку Чарэі Чашніцкага раёна Віцебскай вобласці. Знаходзіцца ў цэнтры паселішча.

## Гісторыя 
Пабудавана ў 1601—1604 гадах з цэглы.

## Архітэктура 
Помнік архітэктуры ранняга барока. Вырашана прамавугольным у плане аб’ёмам пад 2-схільным дахам, завершаным над алтарнай часткай 8-гранным барабанам з макаўкай, над фасадам — 4-граннай шатровай званічкай. Фасады расчлянёны прамавугольнымі аконнымі праёмамі і пілястрамі ў прасценках і па вуглах.

Міхайлаўская царква ў Чарэі. Від з боку апсіды.jpg|Від на алтарную частку. 2014 год.
Фасад чарэйскай Міхайлаўскай царквы.jpg|Фасад царквы. 2014 год.

## Літаратура 
* Праваслаўныя храмы Беларусі : энцыклапедычны даведнік / А. М. Кулагін; [рэдакцыйны савет: Г. П. Пашкоў, Л. В. Календа]. — Мінск: Беларуская Энцыклапедыя, 2007. — 653 с. 2000 экз. ISBN 978-985-11-0389-4

## Спасылкі 
* 
* 
* 
* 

Катэгорыя:Праваслаўныя храмы Чашніцкага раёна
Катэгорыя:Чарэя
Катэгорыя:Храмы Віцебскай і Аршанскай епархіі
Катэгорыя:1604 год у Еўропе
Катэгорыя:Збудаванні Беларусі ў стылі барока
Катэгорыя:XVII стагоддзе ў Беларусі
Ajax Corporation

**Ajax Corporation** або проста **Ajax** () — выдуманая гандлёвая марка ў сусвеце мультфільмаў Дыснею. З’яўляецца пародыяй на карпарацыю «Акме» з мультфільмаў Warner Bros.

Упершыню з’явілася ў мультфільме 1937 года «Lonesome Ghosts» з Мікі Маўсам, Дональдам Даком і Гуфі.

У адрозненне ад кампаніі Acme, якая выпускае фантастычныя і сюррэалістычныя тавары, Ajax выпускае больш за звычайныя рэчы — фарбу, жавальную гумку, лямпачкі і гэтак далей.

Мяркуючы па ўсім карпарацыя «Аякс» мае шэраг даччыных кампаній або аддзяленняў, якія з’яўляюцца ў розных мультфільмах, напрыклад — «Ajax Ghost Exterminators», «Ajax Locksmiths», «Ajax Door Fixers», «Ajax Hairbow Wear Sale», «the Ajax Lost and Found» і іншыя. Таксама з’яўляецца тэлерадыёвяшчальнай кампаніяй.

## Іншыя з’яўлення 
У мультфільме «Том і Джэры» у эпізодах «A Mouse in the House» і «Trap Happy», з’яўляюцца дуэльные пісталеты маркі «Аякс» і фірма па знішчэнню грызуноў, адпаведна.

## Спасылкі 
Катэгорыя:Мультыплікацыя
SpaceX

**Space Exploration Technologies Corporation** (**SpaceX**) — амерыканская кампанія, вытворца касмічнай тэхнікі са штаб-кватэрай у горадзе Хотарн, Каліфорнія, ЗША.

Заснавана ў 2002 годзе ранейшым уладальнікам PayPal і CEO Tesla Motors Іланам Маскам з мэтай скараціць выдаткі на палёты ў космас, адкрываючы шлях да каланізацыі Марса. Кампанія распрацавала ракеты-носьбіты Falcon 1 і Falcon 9, з самага пачатку маючы на ​​мэце зрабіць іх шматразовымі, і касмічны карабель Dragon (выводзіцца на арбіту Falcon 9), прызначаны для папаўнення запасаў на Міжнароднай касмічнай станцыі. Пасажырская версія карабля Dragon V2 для транспарціроўкі астранаўтаў на МКС знаходзіцца ў фінальнай фазе распрацоўкі. З 2015 года ўдзельнічае таксама ў рэалізацыі праекта вакуумнага цягніка Hyperloop.

З мэтай кантролю над якасцю і коштам, распрацоўка, вытворчасць і тэставанне большасці кампанентаў прадукцыі праводзіцца з апорай на ўнутраныя рэсурсы, уключаючы ракетныя рухавікі Merlin, Kestrel, Draco і SuperDraco, якія выкарыстоўваюцца на ракетах-носьбітах Falcon і карабле Dragon. Гэта дазваляе SpaceX прапаноўваць самыя нізкія цэны на рынку, а таксама прыкметна зніжае час вытворчасці.

## Асноўныя дасягненні 
Да самых прыкметных дасягненняў SpaceX адносяцца:
* Ракета-носьбіт з вадкаснымі рухавікамі (Falcon 1), якая 28 верасня 2008 года вывела карысную нагрузку на калязямную арбіту.
* Касмічны карабель (Dragon), паспяхова запушчаны, выведзены на арбіту і вернуты на Зямлю 8 снежня 2010 года; першы прыватны карабель, прыстыкаваны да МКС — 25 мая 2012 года.
* Запуск спадарожніка (SES-8) на геастацыянарную арбіту — 3 снежня 2013.
* Першая ў гісторыі пасадка першай ступені на Зямлю пасля арбітальнага запуска ракеты-носьбіта Falcon 9 — 22 снежня 2015 года.
* Першая паспяховая пасадка першай ступені ракеты-носьбіта Falcon 9 на марскую платформу Autonomous Spaceport Drone Ship — 8 красавіка 2016 года.
* Кампанія SpaceX у супрацоўніцтве з NASA адправіла на МКС двух амерыканскіх астранаўтаў на караблі Crew Dragon. Упершыню на МКС людзі адправіліся на транспарце прыватнай кампаніі — 30 мая 2020.

## Спасылкі 
Афіцыйны сайт SpaceX

Катэгорыя:Касманаўтыка ЗША
Катэгорыя:Камерцыйны касмічны палёт
Ежавіца

**Ежаві́ца** — рака ў Беларусі, у Гродзенскім раёне Гродзенскай вобласці, у басейне ракі Нёман.

Даўжыня ракі 12 км. Плошча вадазбору 37 км². Сярэдні нахіл воднай паверхні 0,5 ‰. Пачынаецца каля вёскі Бабіна, упадае ў возера Зацкава. Вадазбор нізінны. Ад вытоку да вёскі Дубінка каналізаваная (5,5 км), далей цячэ праз лес.

## Літаратура 
* 
*  — С. 263.

Катэгорыя:Рэкі Гродзенскага раёна
Катэгорыя:Басейн Котры
PayPal

**PayPal** — найбуйнейшая дэбетавая электронная плацёжная сістема. Дазваляе кліентам аплачваць рахункі і пакупкі, адпраўляць і прымаць грашовыя пералікі. С кастрычніка 2002 года з'яўляецца падраздзяленнем кампаніі eBay. З 20 чэрвеня 2015 года акцыі  PayPal і eBay прадаюцца на рынке асобна. Кошт аддзяліўшайся кампаніі PayPal на фондавым рынку па стане на 2016 год ацэньваецца вышэй, чым кошт яе былой матчынай кампаніі..

Па стане на 2014 год сістэма PayPal даступна больш чым у 200 краінах (але не ва ўсіх адкрыты поўны набор паслуг), мае больш 188 млн. зарэгістраваных карыстальнікаў, працуе з 26 нацыянальнымі валютамі.

PayPal афіцыйна прыйшоў на беларускі рынак у 2014 годзе, аднак даступны не ўсе паслугі сістэмы, такія як рэгістрацыя для юрыдычных асоб, прыём плацяжоў (магчыма толькі адпраўка), прывязка карт Maestro.

Катэгорыя:Сайты ЗША

Катэгорыя:Сайты паводле алфавіта
Катэгорыя:Электронныя плацёжныя сістэмы
Вуліца Бялінскага (Мінск)

**Вуліца Бялінскага** — вуліца ў Першамайскім і Савецкім раёнах Мінска.

## Размяшчэнне 
Арыентавана з паўднёвага ўсходу на паўночны захад. Пачынаецца ад скрыжавання з вуліцай Кнорына, з паўднёвага захаду прымыкае завулак Калініна, перасякае вуліцу Якуба Коласа, абрываецца і зноў пачынаецца ў глыбіні жылога масіва, далей перасякае вуліцу Усходнюю, з паўночнага ўсходу прымыкае Усходні завулак, пасля скрыжавання з якім вуліца абрываецца, трохі недаходзячы да вуліцы Леаніда Бяды. Зноў пачынаецца з іншага боку вул. Леаніда Бяды і завяршаецца скрыжаваннем з вуліцай Гало. Даўжыня вуліцы складае каля 1,36 км.

## Славутасці 
* Помнік Аляксандру Хоберу і Віктару Хаменку ў скверы, каля школы №88. У 1964 г. на сродкі, сабраныя піянерамі і камсамольцамі школы № 88, пастаўлены помнік — двухфігурная скульптурная кампазіцыя. У 1985 г. пастаўлены новы помнік — бюсты A. Кобера і В. Хаменкі (скульптар B. Квасаў).

## Спасылкі 
* Минск, отселенные дома на улице Белинского. // maxim-nm.livejournal.com

Катэгорыя:Вуліцы Мінска
Катэгорыя:Савецкі раён (Мінск)
Катэгорыя:Першамайскі раён (Мінск)
Осіпаў

**Осіпаў** — рускае прозвішча.

## Вядомыя носьбіты 
* Вадзім Іванавіч Осіпаў (нар. 1956) — беларускі мастак.
* Васіль Васілевіч Осіпаў (1920—1989) — Герой Савецкага Саюза.
* Віталь Аляксандравіч Осіпаў (нар. 1965) — украінскі валейбаліст.
* Віктар Ціханавіч Осіпаў (нар. 1944) — ваенны дзеяч, генерал-маёр, адзін са стваральнікаў сістэмы нацыянальнай ваеннай адукацыі на Беларусі.
* Кірыл Нікіфаравіч Осіпаў (1907—1975) — Герой Савецкага Саюза.
* Міхаіл Іванавіч Осіпаў (1914—1943) — Герой Савецкага Саюза.

Катэгорыя:Рускія прозвішчы
Вайсковы завулак (Мінск)

**Завулак Вайсковы** — завулак у Партызанскім раёне Мінска.

## Размяшчэнне 
]]
Размешчана паміж вуліцай Румянцава і Бранявым завулкам, арыентаваны з паўднёвага захаду на паўночны ўсход. Пачынаецца ад скрыжавання з вуліцай Фрунзэ, перасякае вуліцу Захарава, завяршаецца скрыжаваннем з вуліцай Змітрака Бядулі. Даўжыня завулка складае каля 600 м.

## Забудова 
* № 10 — 7-павярховы 21-кватэрны жылы дом для працаўнікоў Саўміна БССР і ЦК КПБ (1972, архітэктары Н. Шпігельман, С. Федчанка).

## Паркі 
Завулак пачынаецца ад Цэнтральнага дзіцячага парку імя Максіма Горкага. Перасякае бульвар па няцотным боку вуліцы Захарава.

## Славутасці 
* Мемарыяльная дошка Андрэю Ягоравічу Макаёнку на доме № 10. Устаноўлена ў 1986 годзе (сілумін; скульпт. В. Занковіч) на ўшанаванне памяці народнага пісьменніка БССР, які жыў у гэтым доме.

## Спасылкі 
Катэгорыя:Завулкі Мінска
Катэгорыя:Партызанскі раён (Мінск)
Валгаградская вуліца (Мінск)

**Вуліца Валгаградская** — вуліца ў Першамайскім раёне Мінска. Названа ў гонар г. Валгаград. Да 1961 г. называлася Сталінградскай. Забудова вуліцы пачалася з другой паловы 1940-х гг і актыўна прыйшлася на 1950-я гг. Архітэктура вуліцы спалучае 4-х і 5-павярховыя жылыя дамы на няцотным боку вуліцы, 2-павярховыя баракі на цотным боку паміж вул. Чарняхоўскага і Наўгародскай і прыватны сектар ад вул. Кутузава да Чарняхоўскай, часткова спалучаемы з высотнымі дамамі, пабудаванымі ў ХХІ ст.

## Размяшчэнне 
Арыентавана з паўднёвага ўсходу на паўночны захад. Пачынаецца ад скрыжавання з праспектам Незалежнасці, перасякае вуліцу Кедышкі, з паўночнага ўсходу прымыкаюць вуліцы Кутузава, Караленкі, Суворава, праезд Ватуціна, перасякае вуліцу Кнорына, далей паўночнага ўсходу прымыкаюць вуліцы Заслонава, Чарняхоўскага, Наўгародская, завяршаецца скрыжаваннем з вуліцай Якуба Коласа — Лагойскім трактам. Даўжыня вуліцы складае каля 1,9 км.

## Славутасці 
* Помнік Уладзіміру Ільічу Леніну (1957) каля дома № 6.
* Мікрараён Валгаградская — эксперыментальны раён, адзін з першых у Мінску мікрараёнаў
## Планы забудовы ў 2018 годзе 
21 мая 2018 г. архітэктары і адміністрацыя Першамайскага раёна Мінска правялі грамадскае абмеркаванне планаў забудовы прыватнага сектара вуліцы Валгаградскай шматпавярховымі жылымі дамамі. У выніку адбылася бурная дыскусія з мясцовымі грамадскімі актывістамі і апошнія заблакіравалі ў будынку намглавы адміністрацыі і выклікалі на яго міліцыю.

## Спасылкі 
* Валгаградская вуліца: вуліца архітэктурных кантрастаў // Блог Андрэя Берастоўскага (2019)
* Уладзімір Садоўскі Менск і Мінск: даваенныя і пасляваенныя фота сталіцы // LiveJournal
* Валгаградская уліца  // Минск старый и новый

Катэгорыя:Вуліцы Мінска
Катэгорыя:Першамайскі раён (Мінск)
Дыўрэтыкі

***Дыўрэтыкі*** (мачагонныя сродкі) — рэчывы, якія паскорваюць вывядзенне мачы з арганізму. Месцам уздзеяння дыўрэтыкаў з’яўляецца нефрон. Да асноўных працэсаў мочаўтварэння адносяць клубочкавую фільтрацыю, канальцавую рэабсорбцыю і сакрэцыю. Дыўрэтыкі могуць уплываць на ўсе механізмы мочаўтварэння, але так як скорасць клубочкавай фільтрацыі з’яўляецца досыць стабільнай велічынёй, то найбольшы дыўрэтычны эфект атрымліваецца ў выніку змяншэння рэабсорбцыі.

**Механізм дзеяння і паказанні да ўжывання дыўрэтыкаў**

Катэгорыя:Лекавыя сродкі
SolarCity

**SolarCity** — амерыканская энергетычная кампанія, размешчаная ў Сан-Матэа, Каліфорнія. Кампанія займаецца вытворчасцю сонечных энергасістэм і іх усталяваннем для камерцыйных і бытавых патрэб, стварае зарадныя станцыі для аўтамабіляў, у 2017 годзе адкрывае завод па вытворчасці акумулятарных батарэй у Невадзе. Штат кампаніі складае больш 13000 чалавек.

## Гісторыя 
Кампанія SolarCity заснавана ў ліпені 2006 года братамі Пітэрам і Лінданам Райвамі. Ідэя пачаць бізнэс у галіне сонечнай энергетыкі прыйшла іх кузэну Ілану Маску, які стаў на чале кампаніі і аказаў дапамогу з запускам праекта.

Кампанія SolarCity утрымлівае лідзіруючыя пазіцыі ў галіне паслуг усталявання сонечных панэлей у Каліфорніі з 2007 года, свайго першага поўнага года дзейнасці, а таксама стала нумарам адзін сярод кампаній, якія займаюцца усталяваннем сонечных панэлей прыватным карыстальнікам у ЗША ў 2013 годзе.

Катэгорыя:Кампаніі ЗША
Шоу Рэна і Сцімпі

**Шоу Рэна і Сцімпі** — амерыканскі анімацыйны серыял, створаны канадскім аніматарам Джонам Крысфалусі (вядомым як Джон К.). Серыял распавядае пра прыгоды двух антрапаморфных звяроў, сабакі Рэна і ката Сцімпі.

Спачатку серыял выходзіў у эфір на музычным канале MTV. Пазней быў пераведзены для паказу на дзіцячым кабельным канале Nickelodeon, дзе выходзіў у эфір у нядзелю раніцай да сярэдзіны 90-х гадоў, працягваючы пры гэтым паспяхова транслявацца на MTV. «Шоу Рэна і Сцімпі» зарабіла рэпутацыю серыяла з правакацыйным, дэструктыўным гумарам, выклікаючы шматлікія дыскусіі узроўнем гвалту і вобразнасцю жартаў, а таксама частым зваротам да тэмы туалетнага гумару (так, эпізод «Stimpy's First Fart» апавядае пра тое, як Сцімпі ўпершыню ў жыцці пусціў вецер і што адбывалася з выпушчаным на волю згусткам газу). У 1992 у Nickelodeon звольніў Крысфалусі і адхіліў студыю Spümcø ад вытворчасці серыяла, перадаручыўшы яго новаўтворанаму падраздзяленні Games Animation, якое займалася вытворчасцю шоу аж да яго закрыцця ў 1995 годзе.
Hyperloop

**Hyperloop** (МФА: ) — праект вакуумнага цягніка, які быў прапанаваны ў 2012-2013 гадах амерыканскім венчурным капіталістам Іланам Маскам. Па стане на 2016 год не рэалізаваны. Найбольшую актыўнасць у ўвасабленні праекта ў жыцці праяўляюць кампаніі SpaceX, Hyperloop One (Шэрвін Пішэвар) и HTT (Дзірк Албарн).

Катэгорыя:Транспартныя тэхналогіі
Катэгорыя:Трубаправодны транспарт
Катэгорыя:Бязрэйкавы транспарт
Катэгорыя:Чыгуначны транспарт ЗША
Воўчае Вуха

**Во́ўчае Ву́ха** — возера ў Полацкім раёне Віцебскай вобласці, за 27 км на паўночны захад ад горада Полацк, за 1 км на ўсход ад вёскі Новыя Замшаны, у басейне ракі Дрыса.

Плошча паверхні 0,07 км². Даўжыня 0,5 км, найбольшая шырыня 0,2 км. Даўжыня берагавой лініі 1,15 км.

Схілы катлавіны вышынёй 5—7 м, на ўсходзе невыразныя, пад забалочаным лесам. На захадзе пойма шырынёй да 100 м.

## Літаратура 
* 

## Спасылкі 
* Агульная характарыстыка азёр Віцебскай вобласці / Даведнік «Водныя аб’екты Рэспублікі Беларусь» 
* Морфаметрычныя параметры азёр Віцебскай вобласці / Даведнік «Водныя аб’екты Рэспублікі Беларусь» 

Катэгорыя:Азёры Віцебскай вобласці
Катэгорыя:Азёры Полацкага раёна
MTV

**MTV** («Эм-ці-ві́»; поўная назва Music Television — Музычнае тэлебачанне) — тэлеканал, прысвечаны сучаснай папулярнай музыке і моладзевай субкультуры. Вяшчанне тэлеканала пачалося ў ЗША 1 жніўня 1981 года. У цяперашні час брэнд MTV па ліцэнзіі выкарыстоўваюць мноства тэлекампаніяў у розных краінах свету. У Расіі MTV («MTV Расія») пачаў сваё вяшчанне 26 верасня 1998 года.

Ва Украіне MTV («MTV Украіна») распачаў сваю працу 25 жніўня 2007 года.

Праграмы ды кліпы MTV-Мінск нязначны час у дзень транслююцца на хвалях MTV Расія, генеральны дырэктар каналу Валік Грышко.

## Спасылкі 
* 
* Сайт MTV Расея
* Сайт MTV Украіна 


Катэгорыя:Кампаніі Нью-Ёрка
Катэгорыя:Тэлеканалы ЗША
Катэгорыя:Музычныя тэлеканалы
Еклезіяст (Скарына)

**Еклезіяст** («*Еклесиастесъ, или Соборникъ премудрого царя Саломона*») — пражскае выданне Скарыны, якое выйшла ў свет 2 студзеня 1518 года.

## Змест кнігі 
Выданне адкрываецца тытульным лістом з гравюрай і назвай кнігі («*Зуполъне выложеный на рускый языкъ докторомъ Францискомъ Скорининымъ сыномъ с Полоцка…*»). На першым і другім аркушы даецца «*Предисловие доктора Франъциска Скорины въ книгу Премудраго Саломона рекомую Еклесиастесъ*». У прадмове Скарына гаворыць пра 3 кнігі, якія напісаў Саламон: Еклезіяст, Прытчы Саламона і Песні Песняў, прыводзіць іх яўрэйскія, грэчаскія, лацінскія і рускія назвы. Расказваючы пра змест кнігі Прытчаў, Скарына спасылаецца на ўласную прадмову і коратка выкладае сэнс кнігі: «*О науце людей младых, якобыотецъ сына научаючи единаго каждого особно*». Далей распавядаецца пра сэнс кнігі Еклезіяста, аўтар даводзіць, што Саламон «*пишет о науце всех людей посполите сущих в летех мужества, приводячи им на паметь суету, беду и працу сего света*». Асноўная думка кнігі паводле Скарыны — «*Суета над суетами все суетно и утиснение духово*». Асветнік паказвае марнасць знасці сэнс жыцця «*в царствах и в пановании*», в «*богатстве и в скарбах*», «в *роскошном ядении и питии и в любодеянии*». Скарына тлумачыць назву кнігі, перакладаючы яе як Саборнік: «*Нарицается же сия книга Соборник, понеже не ко всему собору людей, а не единаго человека мысль и кохание являеть, но всего собора*». Пасля на аркушах 3-18-м даецца тэкст усіх 12 раздзелаў кнігі, а на апошнім аркушы — пасляслоўе.

## Друкарскія асаблівасці выдання 
Кніга выдадзена на царкоўнаславянскай мове беларускай рэдакцыі. Фармат выдання — у чвэрць аркуша, аб’ём — 18 аркушаў, якія сабраны ў адзін сшытак. Набор выкананы пражскім шрыфтам Скарыны — у 10 радкоў вышынёй 75 мм, на паласе — 22 радкі. Сігнатура адсутнічае. Фаліяцыя на верхнім баку аркуша ўверсе злева. Выданне ўпрыгожана 1 гравюрай, 2 застаўкамі і 14 ініцыяламі. На тытульным лісце змешчана ілюстрацыя «Саламон і царына Саўская». Перад асноўным тэкстам надрукавана вялікая застаўка з выявай дзікіх людзей і гербавым шчытом з зацьмення сонца, малая застаўка змешчана перад тэкстам пасляслоўя. Ініцыялы вылучаюць пачаткі раздзелаў. У некаторых экзэмплярах зроблены, напэўна яшчэ ў друкарні, запіс: «*А то ся стало накладом Богдана Онкина сына радци места Виленьского*».

Захавалася 15 экзэмпляраў кнігі Еклезіяст, з іх 7 поўныя.

## Літаратура 
* Францыск Скарына і яго час: Энцыкл. давед./ Беларус. Сав. Энцыклапедыя; Рэдкал. І. П. Шамякін (гал. рэд.) і інш. — Мн.: БелСЭ, 1988. — 608 с.: іл. ISBN 5-85700-003-3

## Спасылкі 
* Тэкст на партале «Біблія анлайн на беларускай мове — чытай і вывучай»

Катэгорыя:Францыск Скарына
Катэгорыя:Біблія Францыска Скарыны
Катэгорыя:Кнігі паводле алфавіта
Катэгорыя:XVI стагоддзе ў Празе
Катэгорыя:Кнігі 1518 года
Шчучына (возера)

**Шчу́чына** — возера ў Полацкім раёне Віцебскай вобласці, за 18 км на поўдзень ад горада Полацк, за 2,5 км на паўночны захад ад вёскі Шчаты, у басейне ракі Тураўлянка.

Плошча паверхні 0,08 км². Даўжыня 0,52 км, найбольшая шырыня 0,2 км. Даўжыня берагавой лініі 1,3 км.

Абкружана ўзгоркамі вышынёй 3 м, парослымі лесам.

## Літаратура 
* 

## Спасылкі 
* Агульная характарыстыка азёр Віцебскай вобласці / Даведнік «Водныя аб’екты Рэспублікі Беларусь» 
* Морфаметрычныя параметры азёр Віцебскай вобласці / Даведнік «Водныя аб’екты Рэспублікі Беларусь» 

Катэгорыя:Азёры Віцебскай вобласці
Катэгорыя:Азёры Полацкага раёна
Юры Ратас

**Юры Ратас** (, нар. 2 ліпеня 1978, Талін, ЭССР) — эстонскі палітык, старшыня Цэнтрысцкай партыі Эстоніі, з 23 лістапада 2016 па 26 студзеня 2021 займаў пасаду прэм’ер-міністра Эстоніі. З 18 сакавіка 2021 года спікер Рыйгікогу. З 2 красавіка 2007 да 23 лістапада 2016 года займаў пасаду другога віцэ-спікера Рыйгікогу, З лістапада 2005 года па сакавік 2007 года мэр горада Таліна.

## Біяграфія 
У 2002 годзе скончыў Талінскі тэхнічны ўніверсітэт, атрымаў ступень магістра эканомікі. У 2005 годзе скончыў інстытут права Тартускага ўніверсітэта, спецыяліст правазнаўства. Мэр Таліна з лістапада 2005 па сакавік 2007 года. Займаў пасаду віцэ-мэра з красавіка 2003 па кастрычнік 2004 і з сакавіка 2005 па лістапад 2005 года. З 5 лістапада 2016 года старшыня Цэнтрысцкай партыі Эстоніі.

У пачатку лістапада 2016 года было вынесена вотум недаверу ўраду Рыйваса, пасля шэрагу кансультацый эстонскі Рыйгікогу 23 лістапада зацвердзіў новым кіраўніком урада Юры Ратаса.

Катэгорыя:Прэм’ер-міністры Эстоніі
Катэгорыя:Выпускнікі Тартускага ўніверсітэта
Катэгорыя:Мэры гарадоў Эстоніі
Кліны

Назву **Кліны́** маюць:

## Населеныя пункты 
### Беларусь 
* Магілёўская вобласць:
** Кліны — былая вёска ў Бабруйскім раёне
** Кліны — вёска ў Бялыніцкім раёне
** Кліны — былая вёска ў Слаўгарадскім раёне
** Кліны — былая вёска ў Чэрыкаўскім раёне
Спіс мячэцей Лахора

— найбуйнейшая у Лахоры]]
Горад Лахор — адзін з найбуйнейшых па колькасці жыхароў гарадоў Азіі і свету, з насельніцтвам болей за 7 мільёнаў чалавек.

**Мячэці Лахора:**


Лахор
Будынак іспанскай адміністрацыі

**Будынак іспанскай адміністрацыі** () — будынак у Маастрыхце (Нідэрланды), размешчаны ў паўднёвай частцы плошчы .

Першапачаткова на месцы асабняка знаходзіўся жылы дом канонікаў . У XV—XVI стст. дом быў перабудаваны і пашыраны, вокны былі аформлены ў стылі позняй готыкі, а таксама прыбудавана каланада ў стылі льежскага рэнесансу.

Раней дом называлі будынкам брабанцкай адміністрацыі, таму што ў ім заўсёды спыняліся герцагі Брабанцкія. Пасля таго, як у 1506 годзе Карл V, спадчыннік тытула герцага Брабанцкага, стаў таксама каралём Іспаніі, дом сталі называць будынкам іспанскай адміністрацыі. Паміж 1519 і 1550 гадамі Карл неаднаразова ў ім спыняўся, а палкаводзец Алесандра Фарнезэ, герцаг Пармскі, верагодна, менавіта тут у 1580 годзе абвясціў Вільгельма Аранскага па-за законам.

З 1973 года тут знаходзіцца . Яго калекцыя складаецца з некалькіх прыватных збораў керамікі, фарфору, срэбра, гадзіннікаў, фотаздымкаў і вырабаў са шкла. Акрамя гэтага, у музеі прадстаўлены працы маастрыхцкіх мастакоў першай паловы XIX стагоддзя, а таксама калекцыя зброі XVIII—XIX стагоддзяў.

Самай старой часткай будынка з’яўляецца яго правы бок, які датуецца XV стагоддзем. У афармленні вокнаў ясна адрозныя элементы позняй готыкі. Іх упрыгожваюць гербы Карла V і сімвал Габсбургскага дому — арол. Двое іншых вокнаў увянчаны гербам Іспаніі і дэвізам «Plus ultra» (у перакладзе з лацінскай — «далей за межы», афіцыйны дэвіз Іспаніі, прыняты Карлам V). Гэтыя ўпрыгожванні былі зроблены да прыезду ў 1520 годзе імператара Карла V у Маастрыхт.

У левай частцы будынка вокны, якія з’явіліся некалькімі стагоддзямі пазней, аформлены ў стылі рэнесансу. Першапачаткова гэта частка будынка была выканана з дрэва, і толькі ў 1620 годзе з-за пагрозы пажару перабудавана ў камені. У XVIII—XIX стагоддзях будынак яшчэ некалькі разоў быў перабудаваны. У 1970-я гады ён быў адрэстаўраваны і пафарбаваны ў цяперашні чырвоны колер.

## Спасылкі 
* Здание испанской администрации (Spaans Gouvernement)

Катэгорыя:Маастрыхт
Катэгорыя:Будынкі і збудаванні Нідэрландаў
Млада Болеслаў

**Мла́да-Бо́леслаў** (), был. **Юнгбунцлау** () — горад у Чэхіі, на тэрыторыі Сярэднячэшскага края. Адміністрацыйны цэнтр раёна Млада Болеслаў і муніцыпалітэт з пашыранымі паўнамоцтвамі. Размешчаны на левым беразе ракі Ізеры, за 50 км на паўночны ўсход ад Прагі. Чыгуначны вузел.

Насельніцтва 43,4 тысяч жыхароў (2003). Плошча 28,9 км².

## Гісторыя 
Горад Млада Болеслаў быў заснаваны ў другой палове X стагоддзя Баляславам II як каралеўскі замак. Да часу яго заснавання каля Прагі ўжо меўся замак пад назвай Болеслаў, таму новы замак быў названы *Mladá* («маладым») Болеславам, што дазволіла лёгка адрозніваць яго ад больш старога замка, які атрымаў у XV стагоддзі назву *Stará Boleslav* («Стары Болеслаў»).

Дзякуючы свайму выгоднаму размяшчэнню на шляху з Прагі ў Лужыцу і Брандэнбург Млада Болеслаў хутка развіваўся, у  1334 і 1436 гадах атрымліваў правы каралеўскага горада.

У XVI стагоддзі горад зрабіўся галоўным цэнтрам чэшскіх братоў, якія заснавалі тут адну з першых сваіх друкарань. У XVII стагоддзі прыйшоў у заняпад. 

У канцы XIX стагоддзя горад перажыў «другое нараджэнне» дзякуючы заснаванаму тут заводу «Шкода»; Млада Болеслаў квітнее дзякуючы аўтамабільнаму заводу і дагэтуль.

## Эканоміка 
З'яўляецца галоўным цэнтрам чэшскай аўтамабільны прамысловасці; завод у Млада Болеславе выпускае аўтамабілі сусветна вядомай маркі «Шкода». Вырабляюцца пераважна легкавыя аўтамабілі. Ёсць малаважная цукровая прамысловасць.

## Славутасці 
Асноўнымі славутасцямі горада з'яўляюцца:
* Младабалеслаўскі замак;
* Старамесцкая ратуша;
* Гістарычны музей (у палацы «Тэмпль», адкрытым нядаўна пасля рэканструкцыі);
* Аўтамабільны музей, прысвечаны прадукцыі заводу «Шкода»;
* Касцёл Унебаўзяцця Дзевы Марыі;
* Касцёл Святога Яна Непамуцкага;
* Касцёл Святога Гаўла;
* Манастыр мінарытаў;
* Кірха чэшскіх братоў;
* Гарадскі тэатр;
* Руіны замка Міхалавіцы;
* Краязнаўчы музей.

Выява:Mladá Boleslav.JPG|Младабалеслаўскі замак
Выява:Mladá Boleslav, Templ (3).jpg|Палац Тэмпль
Выява:015 Kostel sv. Havla.JPG|Касцёл Святога Гаўла
Выява:Sbor Českých bratří 1.JPG|Кірха чэшскіх братоў
Выява:MDMB pruceli.jpg|Гарадскі тэатр

## Вядомыя асобы 
* Болеслаў Вомачка (1887–1978) — чэшскі кампазітар, музычны крытык і педагог.
* Ян Жалезны (нар. 1966) — знакаміты чэшскі дзідакідальнік, алімпійскі чэмпіён.
* Венцаслаў Чэрны (1865—1936) — чэшскі мастак.

## Спасылкі 
* Афіцыйны сайт горада  
* Вэб-камера г. Млада Болеслаў, від на Старамесцкую плошчу

Катэгорыя:Гарады Сярэднячэшскага края
Мячэць Абу Ханіфы

**Мячэць Абу Ханіфы** () — адна з найбуйнейшых мячэцяў Багдада. Назву атрымала ў гонар Абу Ханіфы — навуковца і заснавальніка ханафіцкай школы права, які быў пахаваны на гэтым месцы.

## Гісторыя 
Першыя звесткі ставяцца да 11 стагоддзя. Мячець будавалася паступова, астатняя перабудова адбылася ў 1948 годзе.

## Гл. таксама 
* Спіс мячэцяў Багдада

Абу Ханіфа
Катэгорыя:З’явіліся ў XI стагоддзі
Музей Бедржыха Сметаны

**Музей Бедржыха Сметаны** () — музей каля Новатнага моста ў горадзе Прага (Чэхіі), экспазіцыя якога прысвечана жыццю і творчасці чэшскага кампазітара Бедржыха Сметаны (1824—1884). З’яўляецца філіялам , які, у сваю чаргу, з’яўляецца часткай Нацыянальнага музея.

## Гісторыя 
Музей размешчаны ў будынку былой  каля Новатнага моста на правым беразе ракі Влтавы. Будынак у стылі неарэнесансу быў пабудаваны ў 1883 годзе па праекце архітэктара . Фасад вадаправоднай станцыі ўпрыгожваюць роспісы пэндзля Мікалаша Алеша і Францішка Жэнішка, выкананыя ў тэхніцы сграфіта. Музей кампазітара быў заснаваны ў 1926 годзе намаганнямі «Таварыства Бедржыха Сметаны». 12 мая 1936 года яго экспазіцыя размясцілася ў будынку былой вадаправоднай станцыі і  у Стара-Месце. Перад будынкам музея стаіць помнік Бедржыху Сметану працы скульптара . З 1941 па 1945 гады ў канцэртнай зале музея працаваў тэатр.

## Экспазіцыя 
Экспазіцыя музея прысвечана жыцці і творчасці Бедржыха Сметаны і ўключае шматлікія дакументы і артэфакты, звязаныя з кампазітарам. Першая частка збору распавядае пра яго раннія гады і пачатак музычнай кар’еры за мяжой. Другая ахоплівае яго дзейнасць пасля вяртання на радзіму. І трэцяя звязана з яго жыццём у адзіноце з-за глухаты і творчасцю ў гэты перыяд.

## Спасылкі 
* Muzeum Bedřicha Smetany — Národní muzeum  
* Long-term Exhibitions. Bedřich Smetana (1824—1884) — his life and work  

Катэгорыя:Музеі Прагі
Катэгорыя:Літаратурныя музеі
Катэгорыя:Літаратурна-мемарыяльныя музеі
Ёзаф Ленарт

**Ёзаф Ле́нарт** (; , Ліптаўска-Порубка, Ліптаўскі-Мікулаш,  — , ) — чэхаславацкі дзяржаўны дзеяч славацкага паходжання, прэм'ер-міністр Чэхаславакіі (1963—1968).

## Біяграфія 
Пасля заканчэння школы працаваў на заводзе вытворцы абутку Baťa у Свіце. З 1943 года — член Кампартыі Славакіі. Прыняў удзел у Славацкім нацыянальным паўстанні. Быў сакратаром партыйных ячэек у Попрадзе і ўжо ў 1947 годзе быў упершыню абраны ў ЦК КПС. У 1951—1953 гадах быў намеснікам міністра лёгкай прамысловасці Чэхаславакіі. У 1956 годзе скончыў Вышэйшую партыйную школу КПСС у Маскве. З 1960 года — член Прэзідыума ЦК КПС.

З 20 верасня 1963 па 8 красавіка 1968 быў прэм’ер-міністрам Чэхаславакіі, з 22 па 30 сакавіка 1968 года таксама выконваў абавязкі прэзідэнта. Незадоўга да савецкага ўварвання Ленарт разам з іншымі кіраўнікамі Чэхаславакіі вёў перамовы ў савецкім пасольстве, сутнасць якіх невядомая. Паводле слоў самага Ленарта, ідэя стварэння новага рабоча-сялянскага ўрада зыходзіла ад савецкага пасла Сцяпана Чарвоненкі.

У сакавіку 1981 года быў выбраны першым сакратаром ЦК Камуністычнай партыі Славакіі. Падчас Аксамітныя рэвалюцыі чэхаславацкая апазіцыя патрабавала яго адстаўкі разам з шэрагам іншых функцыянераў. Увечар 26 лістапада 1989 года ён быў выведзены са складу ЦК КПЧ і вызвалены ад усіх пасад. Пасля распаду Чэхаславакіі застаўся жыць у Чэхіі, але ў 2002 годзе прызнаны невінаватым.

Катэгорыя:Прэм’ер-міністры Чэхаславакіі
Катэгорыя:Члены Камуністычнай партыі Чэхаславакіі
Курт Данхэм

**Курт Данхэм** (, , Берні, Аўстралія) — аўстралійскі прафесійны гулец у снукер.

Катэгорыя:Снукерысты Аўстраліі
Музей Антаніна Дворжака

**Музей Антаніна Дворжака** () — музей на вуліцы Ке Карлаву ў горадзе Прага (Чэхія), экспазіцыя якога прысвечана жыццю і творчасці чэшскага кампазітара Антаніна Дворжака (1841—1904). З'яўляецца філіялам , які, у сваю чаргу, з'яўляецца часткай  Нацыянальнага музея. 

## Гісторыя 
Музей размешчаны ў будынку былога  графа Яна Вацлава Міхны, таксама вядомым пад назвай «Віла Амерыка». Палацавы комплекс у стылі барока быў пабудаваны па заказе графа ў 1717—1720 гадах архітэктарам Кіліянам Ігнацам Дынцэнхоферам, і ўяўляе сабой галоўны будынак з двума невялікімі павільёнамі па баках, абнесены барочнай чыгуннай агароджай. Дворык перад палацам упрыгожаны скульптурамі пор года, сатыраў і дзвюх барочных ваз. У 1843 годзе палацавы комплекс быў набыты горадам Прагай.

У 1932 годзе па просьбе «Таварыства Антаніна Дворжака» горад перадаў яго для размяшчэння ў ім экспазіцыі, прысвечанага жыццю і творчасці чэшскага кампазітара, хоць сам ён ніколі не наведваў гэты будынак і жыў у іншым месцы.

## Экспазіцыя 
У збор музея ўваходзіць архіў Антаніна Дворжака, які ўключае нотныя рукапісы, партытуры, асабістую перапіску, малюнкі, фатаграфіі, плакаты, бібліятэку, тэатральныя праграмы і афішы, а таксама асабістыя рэчы кампазітара, напрыклад, гусіныя пёры, якімі ён карыстаўся пры сачыненні музыкі, любімыя музычныя інструменты, плашч і берэт Кембрыджскага ўніверсітэта, атрыманыя ім у 1891 годзе пасля прысваення яму звання ганаровага доктара.

Апроч экспазіцыі, у музеі дзейнічаюць некалькі музычных праграм, якія знаёмяць наведвальнікаў з музычнай спадчынай Антаніна Дворжака і чэшскай музычнай традыцыяй. «Таварыства Антаніна Дворжака» працягвае навуковыя даследаванні ў вобласці творчасці кампазітара, і ў музеі праводзяцца лекцыі і спецыяльныя выстаўкі, прысвечаныя гэтай тэме.

З мая па кастрычнік тут праходзіць цыкл канцэртаў «Дзівосны Дворжак», падчас якіх наведвальнікаў сустракаюць артысты ў касцюмах канца XIX стагоддзя і музыканты Пражскай дзяржаўнай оперы выконваюць сачыненні кампазітара.

## Спасылкі 
* Muzeum Antonína Dvořáka - Národní muzeum 
* Antonín Dvořák Museum 

Катэгорыя:Музеі Прагі
Катэгорыя:Антанін Дворжак
Вераўскае

**Ве́раўскае возера** — возера ў Гродзенскім раёне Гродзенскай вобласці Беларусі, за 33 км на паўночны ўсход ад горада Гродна, каля вёскі Глушнева, у басейне ракі Пыранка.

Плошча паверхні 1,23 км². Даўжыня 7,5 км, найбольшая шырыня 0,4 км. Даўжыня берагавой лініі 15,75 км.

Катлавіна вузкая, стужкападобная. Схілы катлавіны стромкія, вышынёй да 10 м, пад лесам. Праз возера цячэ Сламянка і злучае яго з азёрамі Чыжоўка і Кальніца. Дно высцілае слой сапрапелю магутнасцю да 5,3 м.

## Літаратура 
* 
*  — С. 97.
*  — С. 436.

## Спасылкі 
* Агульная характарыстыка азёр Гродзенскай вобласці / Даведнік «Водныя аб’екты Рэспублікі Беларусь»  
* Морфаметрычныя параметры азёр Гродзенскай вобласці / Даведнік «Водныя аб’екты Рэспублікі Беларусь»  

Катэгорыя:Азёры Гродзенскага раёна
Катэгорыя:Басейн Котры